open-index/open-wikipedia-markdown huggingface dataset:
კაჰორი

კაჰორი|მინი
**კაჰორი** — სადესერტო ღვინო, ამზადებენ წითელი ყურძნის (კაბერნე, საფერავი და სხვა) ჯიშებისაგან. სახელწოდება მიიღო საფრანგეთის ქალაქ კაჰორიდან (კაორიდან). კაჰორის დასამზადებლად დაჭყეტილი ყურძნის მასას ათბობენ 45—50°C და უფრო  მაღალ ტემპერატურაზე, ან მთელ მტევნებს 80—90°C-მდე ორთქლით, მშრალი ჰაერით, ან 2—3 წუთით ჩაყურსავენ მდუღარე წყალში თუ ბადაგში. ყოფილ სსრ-ში საუკეთესო (16 მოცულობით % სპირტი და 16—20% შაქარი) ამზადებენ ყირიმში, სომხეთში, აზერბაიჯანში, უზბეკეთში. კაჰორს საქართველოში, ბოლნისის მუნიციპალიტეტშიც ამზადებენ.

## ლიტერატურა
კატეგორია:ფრანგული ღვინოები
ბრტყელშუბლა კაიმანი

**ბრტყელშუბლა კაიმანი** () — ნიანგი ალიგატორისებრთა ოჯახისა. ბრტყელშუბლა კაიმანი ყველაზე პატარა ზომის ნიანგია. მისი სხეულის სიგრძე 160 სმ აღწევს. გავრცელებულია ამაზონის დაბლობზე და სამხრეთი ამერიკის ჩრდილოეთით კარიბის ზღვის სანაპირომდე. უპირატესობას ანიჭებს შედარებით სწრაფი დინების არეალებს, თუმცა იტანს მდოვრე წყალსაც. გვხვდება აგრეთვე დატბორილ ტყეებში. 

## რესურსები ინტერნეტში 
* ბრტყელშუბლა კაიმანი 

კატეგორია:ნიანგები
კატეგორია:ამაზონის ფაუნა
ალიგატორისებრნი

**ალიგატორისებრნი** — ნიანგების ოჯახი, შეიცავს ალიგატორებს და კაიმანებს. ბინადრობენ ჩინეთში, ჩრდილოეთ და სამხრეთ ამერიკაში. 

## კლაციფიკაცია
*გვარი Alligator — ალიგატორი
**Alligator mississippiensis — ამერიკული ალიგატორი
**Alligator sinensis — ჩინური ალიგატორი
*გვარი Caiman — კაიმანი
**Caiman crocodilus
**Caiman latirostris — აბზეკილკუდა კაიმანი
**Caiman yacare
*გვარი Paleosuchus
**Paleosuchus palpebrosus
**Paleosuchus trigonatus — ბრტყელშუბლა კაიმანი
*გვარი Melanosuchus — შავი კაიმანი
**Melanosuchus niger

*
კატეგორია:ნიანგები
ჯუჯა კაიმანი

**ჯუჯა კაიმანი** () — ნიანგი ალიგატორისებრთა ოჯახისა. სქესობრივად მომწიფებული ეგზემპლარების სიგრძე ჩვეულებრივ არ აღემატება 1-1,3 მ-ს, ზოგჯერ 2 მ-ს აღწევს. გავრცელებულია მდინარეების ორინოკოსა და ამაზონის აუზებში, ვენესუელიდან, გაიანიდან, სურინამიდან და გვიანიდან ჩრდილოეთით და სამხრეთ ბრაზილიამდე სამხრეთით. დებს 10-17 კვერცხს.

## რესურსები ინტერნეტში 
* ჯუჯა კაიმანი 

კატეგორია:ნიანგები
კატეგორია:ამაზონის ფაუნა
გავიალისებრნი

**გავიალისებრნი** () — ქვეწარმავლების ოჯახი ნიანგების რიგისა. აერთიანებს ორი გვარის ორ სახეობას: განგის გავიალი (Gavialis gangeticus) და გავიალისებრი ნიანგი (Tomistoma schlegelii). შესახედაობით ახლოს დგას ნამდვილ ნიანგებთან, მაგრამ მათგან განსხვავებით ვიწრო დინგი აქვთ, რაც მათ თევზის ჭერის დროს ეხმარებათ. უკანასკნელი გენეტიკური გამოკვლევების შედეგების შედეგად, შესაძლოა გავიალისებრნი დადაბლდეს ქვეოჯახის რანგში და გაერთიანდეს ნამდვილი ნიანგების ოჯახში.
კატეგორია:ნიანგები

## კლასიფიკაცია 
* ქვეოჯახი Gavialinae
** † გვარი *Eogavialis*
** გვარი *Gavialis*
*** *Gavialis gangeticus*
* † ქვეოჯახი Gryposuchinae
** † გვარი *Aktiogavialis*
** † გვარი *Gryposuchus*
** † გვარი *Ikanogavialis*
** † გვარი *Siquisiquesuchus*
** † გვარი *Piscogavialis*
** † გვარი *Hesperogavialis*
* ქვეოჯახი Tomistominae
** † გვარი *Kentisuchus*
** † გვარი *Gavialosuchus*
** † გვარი *Paratomistoma*
** † გვარი *Thecachampsa*
** † გვარი *Rhamphosuchus*
** გვარი *Tomistoma*
*** *Tomistoma schlegelii*
*** † *Tomistoma lusitanicum*
*** † *Tomistoma cairense*
** † გვარი *Toyotamaphimeia*

## სქოლიო 
*
კატეგორია:ნიანგები
აფრიკული სირაქლემა

**აფრიკული სირაქლემა** () — უტროპო არამფრენი ფრინველი სირაქლემასებრთა ოჯახისა. 

აფრიკული სირაქლემა დღეს არსებულ ფრინველთა შორის ყველაზე დიდი ზომისაა. ბინადრობს აფრიკის სავანებში, ნახევარუდაბნოებსა და უდაბნოებში. მახვილი მხედველობისა და სმენის წყალობით მტაცებლების მოახლოებას შორიდან იგებს. დამფრთხალი სირაქლემა მიწაზე განერთხმება, ან გარბის. დადევნებისას შეუძლია 70 კმ/სთ სიჩქარე განავითაროს. იმ შემთხვევაში, თუ გასაქცევი არ აქვს — თავისი ძლიერი ფეხებით შეტევაზე გადადის. მას ადვილად შეუძლია სასიკვდილო ჭრილობა მიაყენოს ნებისმიერ მტაცებელს. სირაქლემა ყველაზე დიდ კვერცხს დებს, რომელიც 1,4 კილოგრამს იწონის. გავრცელებული აზრი იმის თაობაზე, რომ შეშინებული სირაქლემა თავს ქვიშაში რგავს, მცდარია.

## რესურსები ინტერნეტში
კატეგორია:სირაქლემა
კატეგორია:აფრიკის ფრინველები
რიტმ-ენდ-ბლუზი

**რიტმ-ენდ-ბლუზი** (, ხშირად იწერება შემოკლებით - R&B) — პოპულარული აფრო-ამერიკული მუსიკის ჟანრი. წარმოიშვა 1940-იან წლებში. ეს ტერმინი თავდაპირველად გამოიყენებოდა აფრო-ამერიკელთა მუსიკალური ჩანაწერები დასახასიათებლად.

## რესურსები ინტერნეტში 
*რიტმ-ენდ-ბლუზის ფონდი 

კატეგორია:აშშ-ის მუსიკალური ჟანრები
კატეგორია:ბლუზი
AVG AntiVirus

**AVG AntiVirus**, **AVG Anti-Virus** — ჩეხური ანტივირუსული პროგრამა, რომელიც შექმნილია კომპანია GriSoft-ის მიერ. დღეისათვის გამოდის პროგრამის ორი ვარიანტი - ფასიანი და უფასო. 

ასევე პროგრამის ორი ვარიანტი არსებობს ოპერატიული სისტემის მიხედვით - გამოდის პროგრამა როგორც Microsoft Windows-ისთვის და Windows NT-ისთვის, ისევე ლინუქსისთვის და FreeBSD-ისთვის.

ანტივირუსულ პროგრამასთან ერთად GriSoft ასევე უშვებს სხვადასხვა პროგრამებს, რომლებიც გამოიყენება კომპიუტერის დასაცავად:

* AVG Internet Security, რომლის შემადგენლობაშიც შედის AVG Anti-Virus, Anti-Spyware და Firewall
* AVG Anti-Malware
* AVG Anti-Virus plus Firewall
* AVG Anti-Spyware

ასევე გამოდის პროგრამის ვერსია სერვერებისთვის:

* AVG File Server Edition
* AVG Email Server Edition

## რესურსები ინტერნეტში 
* Grisoft-ის საიტი

კატეგორია:ანტივირუსული პროგრამები
აკვარიუმი (ჯგუფი)

**აკვარიუმი** () — რუსული როკ-ჯგუფი. ჯგუფის შემადგენლობა მისი 30 წლიანი არსებობის მანძილზე არაერთხელ შეიცვალა. მის ერთადერთ უცვლელ წევრად ამ დროის განმავლობაში ბორის გრებენშიკოვი რჩებოდა, რომელმაც აკვარიუმი 1972 წელს დააარსა.

„აკვარიუმი“ ერთ-ერთი უძველესი რუსული როკ-ჯგუფია, 1970-იანებში დაარსებული ბევრი სხვა ანსამბლისგან განსხვავებით დღემდე განაგრძობს არსებობას.

## დისკოგრაფია 
### 1970-იანების ალბომები 
* *Искушение святого Аквариума* (1972)
* *Менуэт земледельцу* (1973)
* *Притчи графа Диффузора* (1974)
* *Музыка общественных туалетов* (1974)
* *Таинство брака* (1975)
* *С той стороны зеркального стекла* (1976)
* *Все братья - сёстры* (1978)

### ძირითადი ალბომები 
* *Синий альбом* (1981)
* *Треугольник* (1981)
* *Электричество* (1982)
* *Акустика* (1982)
* *Табу* (1982)
* *Радио Африка* (1983)
* *Ихтиология* (1984)
* *День серебра* (1985)
* *Дети декабря* (1985)
* *Десять стрел* (1986)
* *Равноденствие* (1987)
* *Удивительные деяния капитана Воронина* (1988)
* *Феодализм* (1989)
* *Русский альбом* (1991)
* *Любимые песни Рамзеса IV* (1993)
* *Пески Петербурга* (1994)
* *Кострома mon amour* (1994)
* *Навигатор* (1995)
* *Снежный лев* (1996)
* *Гиперборея* (1997)
* *Лилит* (1997)
* *Ψ* (1999)
* *Сестра Хаос* (2002)
* *Песни рыбака* (2003)
* *ZOOM ZOOM ZOOM* (2005)
* *Беспечный русский бродяга* (2006)
* *Лошадь белая* (2008)
* *Пушкинская 10* (2010)
* *Архангельск* (2011)
* *Аквариум плюс* (2013)
* *Сюита Ф* (2014)
* *Соль* (2014)
* *3=8* (2015)
* *Песни нелюбимых* (2016)
* *Symphonia БГ* (2017)
* *Время N* (2018)
* *Знак Огня* (2020)
* *Тор* (2021)
* *Дань* (2021)
* *Дом всех святых* (2022)
* *Богрукиног* (2023)

### ინგლისურენოვანი ალბომები 
* *Radio Silence* (1988)
* *Демо* (1988)
* *Проба пера* (1988)
* *Radio London* (1989)
* *АнБГлийские песни* (1995)
* *Summer songs* (2005)

## რესურსები ინტერნეტში 
* ოფიციალური საიტი
* ნახევრად ოფიციალური საიტი 

კატეგორია:რუსული როკ-ჯგუფები
კატეგორია:საბჭოთა როკ-ჯგუფები
კატეგორია:1972 წელს ჩამოყალიბებული ჯგუფები
კონსტანტინე XI პალეოლოგოსი

**კონსტანტინე XI პალეოლოგოსი** (, Kōnstantinos XI Dragasēs Palaiologos, სერბ.: Константин XI Палеолог Драгаш), (დ. 8 თებერვალი, 1405 —გ. 29 მაისი, 1453) — ბიზანტიის ბოლო იმპერატორი 1448 წლიდან გარდაცვალებამდე. მოკლეს ოსმალებმა კონსტანტინოპოლის აღებისას.

## წინაპრები

## ლიტერატურა
* Roger Crowley, *1453: The Holy War for Constantinople and the Clash of Islam and the West*. Hyperion, 2005; ISBN 1-4013-0850-3
* Jonathan Harris, *The End of Byzantium*. Yale University Press, 2010. ISBN 978-0-30011786-8
* Donald M. Nicol, *The Immortal Emperor*. Cambridge University Press, 1992. ISBN 0-521-46717-9
* Donald M. Nicol, *The Last Centuries of Byzantium*. Cambridge University Press, 1993, 2nd edition. ISBN 0521 43991 4
*
**Oxford Dictionary of Byzantium*, 1991.
*Steven Runciman, *The Fall of Constantinople, 1453*. Cambridge University Press, 1965. ISBN 0-521-09573-5

## რესურსები ინტერნეტში
* დიდი წამებული 

კატეგორია:ბიზანტიის იმპერატორები
კატეგორია:დაბადებული 8 თებერვალი
კატეგორია:დაბადებული 1405
კატეგორია:გარდაცვლილი 29 მაისი
კატეგორია:გარდაცვლილი 1453
კატეგორია:პალეოლოგოსები
კატეგორია:XV საუკუნის ბიზანტიის იმპერატორები
კატეგორია:ბრძოლის ველზე დაღუპული მონარქები
კატეგორია:სტამბოლში დაბადებულები
მგალობელი ბეღურები

**მგალობელი ბეღურები** () — ფრინველების ქვერიგი ბეღურასნაირთა რიგისა . არსებობს მოსაზრება, რომ ისინი წარმოიშვნენ დაახლოებით 50 მილიონი წლის წინათ გონდვანაზე, რომლის შემადგენელ ნაწილსაც წარმოადგენდნენ დღევანდელი: ავსტრალია, ახალი ზელანდია, ახალი გვინეა და ანტარქტიკა.  

## რესურსები ინტერნეტში 
* Oscines 

კატეგორია:ბეღურასნაირნი
ბრინჯაოს ხანა

thumb|200px|ბრინჯაოს ხანის იარაღები და ორნამენტები
**ბრინჯაოს ხანა** — საზოგადოების განვითარების ისტორიულ-კულტურული პერიოდი, როდესაც საბრძოლო და
სამუშაო იარაღების დასამზადებელი ძირითადი მასალა იყო ბრინჯაო. ბრინჯაოს ხანას წინ უსწრებდა ენეოლითი.

ბრინჯაოს ხანა მსოფლიოს სხვადასხვა ტერიტორიაზე სხვადასხვა პერიოდს მოიცავდა. ბრინჯაოს უძველესი (ძვ. წ. IV ათასწლ.) ნაწარმი აღმოჩენილია სამხრეთ ირანში, თურქეთსა და შუამდინარეთში. ძვ. წ. IV ათასწლ. ბოლოდან ბრინჯაო გავრცელდა ეგვიპტეში, III ათასწლეულის ბოლოდან — ინდოეთში, II ათასწლეულიდან — ევროპაში, II ათასწლეულის შუახანიდან — ჩინეთში. ამერიკაში ბრინჯაოს ხანას დამოუკიდებელი ისტორია აქვს; იქ მეტალურგიული ცენტრი პერუსა და ბოლივიის ტერიტორიაზე იყო (VI-X სს. ე. წ. გვიანი ტიუანაკოს კულტურა). ცენტრალურ აფრიკაში ბრინჯაოს წარმოების დამოუკიდებელი კერები უნდა აღმოცენებულიყო არა უგვიანეს ძვ. წ. I ათასწლეულისა.

ბრინჯაოს ხანაში განსაკუთრებით მკვეთრად იჩინა თავი ისტორიული განვითარების უთანაბრობამ. ახლო აღმოსავლეთის ქვეყნებში (შუამდინარეთი, ელამი, ეგვიპტე, სირია) ვითარდებოდა კლასობრივი საზოგადოებები და უძველესი სახელმწიფოები. ძვ. წ. III-II ათასწლეულებში მწარმოებლური მეურნეობის ამ ცენტრებს გარეთაც გავრცელდა და შეიქმნა ახალი ცივილიზაციები: ჰარაფის კულტურა ინდოეთში, ინის სახელმწიფო ჩინეთში, ხური-მითანის, ხეთებისა და სხვ. სახელმწიფოები წინა აზიაში; კრეტა-მიკენის კულტურა ევროპაში.

ევრაზიის უმნიშვნელოვანესი მეტალურგიული ცენტრი ბრინჯაოს ხანაში იყო კავკასია. ბრინჯაოს ხანა აქ სამ ეტაპად იყოფა: ადრეული (ძვ. წ. III ათასწლ.), შუა (ძვ. წ. II ათასწლ. I ნახ.) და გვინი (ძვ. წ. II ათასწლ. II ნახ.). კავკასიაში გამოიყოფა ადრებრინჯაოს ხანის თავისებური მატერიალური კულტურები: კოლხეთის დაბლობზე, ჩრდ.-დას. კავკასიაში (ე. წ. მაიკოპის კულტურა) და ე. წ. მტკვარ-არაქსის კულტურა, რომელიც ძირითადად გავრცელებული იყო ცენტრ. და აღმ. ამიერკავკასიაში, ჩრდილო კავკასიის აღმოსავლეთ ნაწილში, ანატოლიაში, ჩრდილო ირანში.

შუა ბრინჯაოს ხანაში კავკასიაში რამდენიმე დამოუკიდებელი კულტურა იქმნება: თრიალეთის, სევან-უზერლიქის, თაზაქენთ-ყიზილვანქის, დას. საქართველოსა და ჩრდ. კავკასიის კულტურები. ფიქრობენ, რომ ამ დროს იქმნებოდა ტომთა დიდი კავშირები, რომლებსაც ეს ცალკეული კულტურები შეესაბამებოდა.

გვიანბრინჯაოს ხანის მასალები კავკასიაში ორგანულად უკავშირდება როგორც წინამორბედ, ისე მომდევნო პერიოდის ძეგლებს და ადგილობრივი კულტურის განვითარების ერთ-ერთ მნიშვნელოვან საფეხურს წარმოადგენს. გვიანბრინჯაოს ხანაში კავკასიაში მოხდა დიდი სამეურნეო და სოციალურ-პოლიტიკური ძვრები. საწარმოო ძალთა და წარმოების საშუალების განვითარების ერთ-ერთი ძირითადი შედეგი იყო რკინის აღმოჩენა და ათვისება (ძვ. წ. II ათასწლ. დასასრ.), რამაც რევოლუციური როლი შეასრულა საზოგადოების განვითარების ისტორიაში. მოხდა შრომის მესამე დანაწილება. ხელოსნობა გამოეყო მიწათმოქმედებას. გაცხოველდა აღებ-მიცემობა. გაღრმავდა პირველყოფილი თემური წყობილების რღვევის პროცესი, მომზადდა საფუძვლები კლასობრივ საზოგადოებათა ჩამოყალიბებისა და სახელმწიფოების შექმნისათვის .

## ლიტერატურა 
* კ. ფიცხელაური, ი. გაგოშიძე, ბრინჯაოს ხანა, ნუმიზმატისა და ბონისტის განმარტებითი ლექსიკონი 

*
Secret World Live

***Secret World Live*** — პიტერ გებრიელის მეორე საკონცერტო ალბომი. იგი გამოიცა ორმაგი დისკის სახით. არსებობს ამავე სახელწოდების ვიდეოფილმი, რომელიც 2003 წელს გამოიცა DVD დისკის სახით.

## სიმღერების სია
### დისკი 1 
# Come Talk to Me – 6:13
# Steam – 7:45
# Across the River (სტიუარტ კოუპლენდი, გებრიელი, დევიდ როუდსი, ლ. შანკარი) – 6:00
# Slow Marimbas – 1:41
# Shaking the Tree (გებრიელი, იუსუ ნ’დური) – 9:18
# Red Rain – 6:15
# Blood of Eden – 6:58
# Kiss That Frog – 5:58
# Washing of the Water – 4:07
# Solsbury Hill – 4:42

### დისკი 2 
# Digging in the Dirt – 7:36
# Sledgehammer – 4:58
# Secret World – 9:10
# Don't Give Up – 7:35
# In Your Eyes – 11:32

## ფილმი
***Secret World Live*** აგრეთვე გამოვიდა ფილმის სახით. მასში ასახულია პიტერ გებრიელის მიერ 1993 წელს ქალაქ მოდენაში ჩატარებული კონცერტი. ფილმის რეჟისორია ფრანსუა ჟირარდი.

ჩანაწერი 2003 წელს DVD-ზე გამოვიდა, ხოლო 2012 წელს - Blu-Ray დისკის ფორმატში. ამ გამოცემაში დამატებულია „Red Rain“, რომელიც ამოღებული იყო ორიგინალური ვიდეოდან.

1996 წელს ფილმმა მიიღო გრემის ჯილდო საუკეთესო ხანგრძლივი მუსიკალური ვიდეოს კატეგორიაში.

### სიმღერების სია
#Come Talk to Me 
#Steam  
#Across the River 
#Slow Marimbas  
#Shaking the Tree  
#Blood of Eden  
#San Jacinto  
#*მხოლოდ ვიდეო ვერსიაში
#Kiss That Frog  
#Washing of the Water  
#Solsbury Hill  
#Digging in the Dirt  
#Sledgehammer     
#Secret World  
#Don't Give Up  
#In Your Eyes

;დამატება Blu-Ray დისკზე

#Red Rain
#Steam (მშვიდი ვერსია)
#The Rhythm of the Heat

## რესურსები ინტერნეტში 
*ინფორმაცია საიტზე Discogs

## სქოლიო 
კატეგორია:პიტერ გებრიელის საკონცერტო ალბომები
კატეგორია:1994 წლის საკონცერტო ალბომები
კატეგორია:Virgin Records-ის საკონცერტო ალბომები
კატეგორია:Geffen Records-ის საკონცერტო ალბომები
კატეგორია:პიტერ გებრიელის ვიდეო ალბომები
კატეგორია:Real World Records-ის საკონცერტო ალბომები
კატეგორია:Real World Records-ის ვიდეო ალბომები
ფილ კოლინზის დისკოგრაფია

აქ წარმოდგენილია ინგლისელი მომღერალ და მუსიკოს ფილ კოლინზის სოლო დისკოგრაფია. აგრეთვე იხილეთ ჯგუფ ჯენესისის დისკოგრაფია და ჯგუფ  Brand X-ის დისკოგრაფია.

## ალბომები
### სტუდიური ალბომები
### საკონცერტო ალბომები
### საუნდტრეკები
### კომპილაციური ალბომები
## სინგლები 
### ერთობლივი სინგლები
## ვიდეოალბომები
## ოფიციალური მუსიკალური ვიდეოები
## სხვა ჩანაწერები
*1978: "Moving Home" (როდ ერჯენტი). ფილ კოლინზი ამ ალბომზე უკრავს დასარტყამ ინსტრუმენტებზე
*1985: "Life is a Rat Race". სერიალის Miami Vice ერთ-ერთი ეპიზოდი
*1991: "Burn Down the Mission" - ელტონ ჯონის სიმღერა, ალბომი *Two Rooms: Celebrating the Songs of Elton John & Bernie Taupin*.
*1991: *The quiet's too loud*. ლეიმონტ დოზიეს ალბომიდან “Inside Seduction” 
*1995: "Do Nothin' Till You Hear From Me". ქუინსი ჯონსის ალბომიდან ''Q's Jook Joint''.
*1995: "I've Been Trying". კერტის მეიფილდის ალბომიდან *A Tribute to Curtis Mayfield*.
*1996: "Golden Slumbers"/"Carry That Weight"/"The End". ბითლზისადმი მიძღვნილი ალბომი *In My Life*.
*1996: "Somewhere". ალბომიდან *The Songs of West Side Story*.
*2005: "Leaving Home (Find My Way)" და "Who Am I?". ფილმის *ტარზანი 2* 2005 წლის DVD გამოცემიდან
*2006: "Everything That I Am". ბროდვეის მიუზიკლიდან *ტარზანი*.

## იხილეთ აგრეთვე
*ფილ კოლინზი
*ფილ კოლინზის ბიგ ბენდი
*ჯენესისი

## სქოლიო
კატეგორია:დისკოგრაფიები
კატეგორია:ფილ კოლინზი
I Missed Again

„**I Missed Again**“ — ინგლისელი მომღერალ და სიმღერების ავტორ ფილ კოლინზის სიმღერა და სინგლი ალბომიდან *Face Value*. ეს არის ამ ალბომის მეშვიდე სიმღერა. მასში საუბარია კოლინზის აგრესიულ განწყობაზე, მას შემდეგ რაც ცოლმა იგი მიატოვა. სიმღერის დემო ვერსიას ეწოდებოდა „I Miss You, Babe“, ტექსტი კი მეტად სევდიანი იყო. კოლინზმა შეცვალა ტექსტი და ტემპი და ამაზე ისაუბრა სერიალის *Classic Albums* დოკუმენტურ ფილმში, რომელიც ეხებოდა ალბომს *Face Value*.

## სიმღერების სია 
#I Missed Again	- 3:42	
#I'm Not Moving - 2:30	

## სქოლიო 
კატეგორია:1981 წლის სინგლები
კატეგორია:ფილ კოლინზის სიმღერები
კატეგორია:1981 წლის სიმღერები
In the Air Tonight

„**In the Air Tonight**“ — ინგლისელი მომღერალ და სიმღერების ავტორ ფილ კოლინზის სიმღერა და სინგლი ალბომიდან *Face Value*. ეს არის კოლინზის ერთ-ერთი ყველაზე ცნობილი სიმღერა. იგი იწყება დასარტყამების ხმით, რომელსაც ემატება სინთეზატორების ფონი და კოლინზის ვოკალი - ასეთი კომპოზიციური სქემა გამოიყენება კოლინზისა და ჯენესისის რამდენიმე სიმღერაში.

ორიგინალურ სინგლზე ჟღერს დამატებითი დასარტყმელი საკრავები, რომლებიც არ ჟღერს ალბომის ვერსიაში.

## სიმღერები
### ინგლისი/აშშ
# In the Air Tonight - 4:57
# The Roof Is Leaking - 3:36

### იაპონია (1988)
# In the Air Tonight  - (ვრცელი)
# In the Air Tonight  - ('88 წლის რემიქსი)
# In the Air Tonight  - (დემო)

## სქოლიო 
კატეგორია:1981 წლის სინგლები
კატეგორია:2001 წლის სინგლები
კატეგორია:ფილ კოლინზის სიმღერები
კატეგორია:1981 წლის სიმღერები
If Leaving Me Is Easy

„**If Leaving Me Is Easy**“ — ინგლისელი მომღერალ და სიმღერების ავტორ ფილ კოლინზის სიმღერა და სინგლი ალბომიდან *Face Value*. იგი გამოიცა მხოლოდ ბრიტანეთში და არასოდეს გამოსულა სინგლის სახით აშშ-ში.

## სიმღერების სია 
#If Leaving Me Is Easy	4:45	
#In The Air Tonight	4:56	
#I Missed Again	4:05	
#If Leaving Me Is Easy	5:13

## ფაქტები 
* ამ სიმღერაში უკრავს ერიკ კლეპტონი. იგი უკრავს კოლინზის კიდევ ერთ სიმღერაში „I Wish It Would Rain Down“, ალბომიდან *...But Seriously*.  იგი ასევე უკრავს დობროზე, სიმღერის „The Roof is Leaking“ დემო ვერსიაში, რომელიც არ შესულა ალბომში.
* ტურნემდე *No Jacket Required* ეს სიმღერა არ სრულდებოდა კონცერტზე, რადგანაც მაყურებელი არ ისმენდა სიმღერას და ყვირილით ახშობდა სიმღერით შექმნილ მშვიდ ატმოსფეროს.

## სქოლიო 
კატეგორია:1981 წლის სინგლები
კატეგორია:ფილ კოლინზის სიმღერები
Thru These Walls

„**Thru These Walls**“ — ინგლისელი მომღერალ და სიმღერების ავტორ ფილ კოლინზის სინგლი ალბომიდან *Hello, I Must Be Going!*. სიმღერაში საუბარია მამაკაცზე, რომელიც ღამის საათებში უსმენს მეზობლების საუბრებს კედლის მიღმა.  სიმღერა საკმაოდ წარუმატებელი იყო, ამასთან, იგი არასოდეს გამოცემულა აშშ-ში სინგლის სახით. სიმღერა საკმაოდ იდეალურად ზის ალბომის ბნელ განწყობაში, ისევე როგორც კიდევ ერთი სინგლი „I Don't Care Anymore“.

## სიმღერები
### 7": Virgin / VS 524 (ინგლისი)
# Thru These Walls
# Do You Know, Do You Care?

## სქოლიო 
კატეგორია:1982 წლის სინგლები
კატეგორია:ფილ კოლინზის სიმღერები
You Can't Hurry Love

'''You Can't Hurry Love** — ჯგუფ The Supremes-ის 1966 წლის სიმღერა. გამოიცა სინგლის სახით ლეიბლზე Motown. ბრიტანეთის ჩარტში მოხვდა მე-5, აშშ-ში - პირველ, ხოლო ავსტრალიაში — მე-10 პოზიციაზე. 16 წლის შემდეგ იგი მისი საკუთარი ვერსია ჩაიწერა ფილ კოლინზის  მიერ. იგი ბრიტანეთის ჩარტის სათავეში 1983 წლის იანვარში მოხვდა.

## ფილ კოლინზის ვერსია 
„**You Can't Hurry Love'*“ — ინგლისელი მომღერალ და სიმღერების ავტორ ფილ კოლინზის სინგლი ალბომიდან *Hello, I Must Be Going!''. ეს არის ჯგუფის The Supremes 1966 წლის სიმღერის გადამღერება.

აგრეთვე ცნობილია სიმღერის მუსიკალური ვიდეო, რომელშიც რამდენიმე კოლინზი დგას სტუდიაში და მღერის ამ სიმღერას.

## სქოლიო 
კატეგორია:1982 წლის სინგლები
კატეგორია:The Supremes-ის სიმღერები
კატეგორია:ფილ კოლინზის სიმღერები
კატეგორია:1982 წლის სიმღერები
კატეგორია:1966 წლის სიმღერები
I Don't Care Anymore

„'''I Don't Care Anymore'*“ — ინგლისელი მომღერალ და სიმღერების ავტორ ფილ კოლინზის 1983 წლის სიმღერა და სინგლი ალბომიდან *Hello, I Must Be Going!''. სიმღერის განწყობა საკმაოდ ბნელია, ისევე როგორც ალბომის სხვა სიმღერების. მასში გამოყენებულია იგივე კომპოზიციური წყობა, როგორც  „In the Air Tonight“-ში - ორივეს ხსნის მძლავრი სოლო დასარტყამ ინსტრუმენტებსა და სინთეზატორის ფონი. ტექსტი ახლოს არის ფილ კოლინზის პირადი ცხოვრების ისტორიასთან და საკმაოდ გამოკვეთილად ჩანს კოლინზის აგრესია ყოფილი მეუღლის მიმართ.

## სიმღერები 
### 7": Atlantic / 7-89877 (აშშ) 
# I Don't Care Anymore
# The West Side

### 7": WEA / 25.9938-7 (ჰოლანდია) 
# I Don't Care Anymore
# Don't Let Him Steal Your Heart Away

### 12": WEA / 25-9935 (ჰოლანდია) 
# I Don't Care Anymore
# Don't Let Him Steal Your Heart Away
# And So to F [საკონცერტო]

## სქოლიო 
კატეგორია:1983 წლის სინგლები
კატეგორია:ფილ კოლინზის სიმღერები
კატეგორია:1983 წლის სიმღერები
Don't Let Him Steal Your Heart Away

„'''Don't Let Him Steal Your Heart Away'*“ — ინგლისელი მომღერალ და სიმღერების ავტორ ფილ კოლინზის 1983 წლის სიმღერა და სინგლი ალბომიდან *Hello, I Must Be Going!''. ეს არის მეოთხე სინგლი ამ ალბომიდან, რომელიც გამოიცა სინგლის სახით. მას წარმატება ჩარტში არ ჰქონია, თუმცა 2004 წელს პრომო-სინგლის სახით გამოცემით მოხვდა რამდენიმე ამერიკული სადგურის ეთერში და #5 პოზიცია დაიკავა. იგი აგრეთვე აღსანიშნავია თავისი სამგანზომილებიანი ყდით.

## სიმღერები 
### 7": Virgin / VS 572 (ინგლისი) 
# Don't Let Him Steal Your Heart Away
# Thunder and Lightning

### 12": Virgin / VS 572-12 (ინგლისი) 
# Don't Let Him Steal Your Heart Away
# And So to F (საკონცერტო)

## სქოლიო 
კატეგორია:1983 წლის სინგლები
კატეგორია:ფილ კოლინზის სიმღერები
კატეგორია:1983 წლის სიმღერები
Us (პიტერ გებრიელის ალბომი)

***Us*** — პიტერ გებრიელის ალბომი, რომელშიც გამოყენებულია სხვადასხვა კუთხის ინსტრუმენტები, როკ და პოპ მუსიკის და სხვა ჟანრების ელემენტები. ალბომი გამოვიდა 1992 წლის 29 სექტემბერს. მის ჩაწერაში მონაწილეობდა მრავალი ცნობილი მუსიკოსი.

## სიმღერების სია
## პერსონალი 
* პიტერ გებრიელი – ვოკალი, სამკუთხედი, პროგრამირება, კლავიშების ბასი, კლავიშები, პერკუსია, ვალიჰა, საყვირი, ჰარმონიკა, მექსიკური ფლეიტა
* მანუ კატჩე – დასარტყმელი საკრავები, ელექტრონული დასარტყმელი საკრავები, პერკუსია
* ტონი ლევინი – ბას გიტარა, ვოკალი
* დევიდ როუდსი – გიტარა, 12 სიმიანი გიტარა, სოლო გიტარა
* დანიელ ლანუა – შეიკერი, ვოკალი, დობრო
* რიჩარდ ბლერი – პროგრამირება
* ლევონ მინასიანი –  დუდუკი
* შინედ ო’კონორი – ვოკალი
* უილიამ ორბიტი – პროგრამირება
* ბრაიან ინო – კლავიშები
* რიჩარდ ევანზი – ხმის ინჟინერი
* პიტერ ჰემილი – ვოკალი (Digging in the Dirt)
* ჯონ პოლ ჯოუნსი – სურდუ, ბასი, კლავიშები

## ჩარტები
### ყოველკვირეული ჩარტები
### წლის საბოლოო ჩარტები
### სერტიფიცირებები 
## რესურსები ინტერნეტში 
*ინფორმაცია საიტზე Discogs
*

## სქოლიო 
კატეგორია:პიტერ გებრიელის ალბომები
კატეგორია:1992 წლის ალბომები
კატეგორია:Geffen Records-ის ალბომები
კატეგორია:Real World Records-ის ალბომები
კატეგორია:ალბომები პიტერ გებრიელის პროდიუსერობით
კატეგორია:ალბომები დენიელ ლანუას პროდიუსერობით
Against All Odds (Take a Look at Me Now)

„**Against All Odds (Take a Look at Me Now)**“ () — ინგლისელი მომღერალ და სიმღერების ავტორ ფილ კოლინზის სიმღერა და სინგლი, რომელიც შეტანილია ფილმში „ყოველგვარი უცნაურობის მიუხედავად“. იგი კოლინზის ერთ-ერთი პოპულარული რომანტიკული ბალადაა, რომლის პერსონაჟი მისგან წასულ საყვარელ ადამიანთან ურთიერთობის აღდგენას ცდილობს. პირველად კოლინზის კარიერაში სიმღერა მოხვდა ბილბორდის ცხელი ასეულის პირველ პოზიციაზე.

სიმღერა შემდგომში შესრულებული იქნა სხვა მუსიკოსების მიერ, რომელთა ვერსიები წარმატებული იყო აშშ-სა და ბრიტანეთში. აღსანიშნავია მერაია კერისა და ჯგუფ Westlife-ის ვერსია, რომელიც ბრიტანეთში 2000 წლის სექტემბერში პირველ პოზიციაზე მოხვდა.

## სიმღერების სია 
#ფილ კოლინზი - Against All Odds (Take A Look At Me Now) - 3:24	
#ლარი კარლტონი და მიშელ კოლომბიე - The Search (Main Title Theme From „Against All Odds“) - 3:33	

## მერაია კერის ვერსია
„Against All Odds“ ერთ-ერთი სინგლია მერაია კერის ალბომიდან *Rainbow*. მისი პროდიუსერები არიან კერი, ჯეიმზ ჰარის III და ტერი ლუისი. იგი გამოვიდა 2000 წლის 3 ოქტომბერს.

სიმღერა აშშ-ში კომერციული ან რადიო სინგლის სახით არ გამოსულა. იგი უკანასკნელი სინგლია, რომელიც მერაიამ Columbia Records-სთან თანამშრომლობით ჩაწერა. სიმღერა რამდენიმე ქვეყნის საუკეთესო ოცეულში შევიდა, საუკეთესო შედეგი კი ნორვეგიის ჩარტში აჩვენა, სადაც მეორე ადგილი დაიკავა. „Against All Odds“ კერიმ ცოცხლად არაერთხელ შეასრულა, მათ შორის თავის ძველ სკოლაში გამართულ მინი-კონცერტზე, სახელად „The Mariah Carey Homecoming Special“.

## მერაია კერისა და Westlife-ის ვერსია
რამდენიმე თვის შემდეგ, 2000 წლის სექტემბერში კერისა და Westlife-ის დუეტი გამოვიდა, როგორც ამ უკანასკნელის მეორე ალბომის *Coast to Coast* პირველი სინგლი. მერაიას სიმღერა ხელახლა არ ჩაუწერია, თუმცა მის სოლო ვერსიასთან შედარებით მუსიკა ოდნავ შეცვლილია. გაერთიანებულ სამეფოსა და ირლანდიაში სიმღერა უფრო წარმატებული აღმოჩნდა, ვიდრე კერის სოლო ვერსია. ამ ქვეყნებში მან პირველი ადგილი დაიკავა, გაერთიანებულ სამეფოში კი იგი კერის მეორე #1 სინგლი გახდა. საერთო ჯამში, გაერთიანებულ სამეფოში სიმღერის 375,000 ეგზემპლარი გაიყიდა.
სიმღერის ოფიციალურ მუსიკალურ ვიდეოში ჩანს, თუ როგორ წერენ კერი და Westlife მას სტუდიაში და როგორ მოგზაურობენ ისინი კუნძულ კაპრიზე. გაერთიანებულ სამეფოში ასევე გამოვიდა ამავე ვერსიის Westlife-ის ქავერი.

## სქოლიო 
კატეგორია:1984 წლის სიმღერები
კატეგორია:1984 წლის სინგლები
კატეგორია:ფილ კოლინზის სიმღერები
კატეგორია:მერაია კერის სიმღერები
კატეგორია:Westlife-ის სიმღერები
კატეგორია:2004 წლის სინგლები
Sussudio

„**Sussudio**“ — ინგლისელი მომღერალ და სიმღერების ავტორ ფილ კოლინზის სიმღერა და სინგლი, რომელიც შეტანილია ალბომში *No Jacket Required*. ეს არის კოლინზის ერთ-ერთი პოპულარული სიმღერა, რომელმაც წარმატებით მოიარა რამდენიმე ქვეყნის რეიტინგები.

## სიმღერები 
### 7": Virgin / VS736 (ინგლისი) 
# Sussudio
# The Man with the Horn

### 7": Atlantic / 7-89560 (აშშ) 
# Sussudio
# I Like the Way

### 12": Virgin / VS736-12 (ინგლისი) 
# Sussudio (ვრცელი მიქსი)
# Sussudio
# The Man with the Horn

### კომპაქტ-დისკი: WEA International / WPCR 2065 (იაპონია) 
# Sussudio
# Sussudio (ვრცელი მიქსი)

## სქოლიო 
კატეგორია:1985 წლის სინგლები
კატეგორია:ფილ კოლინზის სიმღერები
ჰაროლდ გოდვინსონი

მინი|300px|ჰაროლდ II
**ჰაროლდ გოდვინსონი** (Harold Godwinson), ან **ჰაროლდ II** (Harold II) (დ. დაახ. 1022 — გ. 14 ოქტომბერი, 1066) — ბოლო ანგლო-საქსონი, რომელიც ინგლისის მეფედ აკურთხეს. იგი ეკუთნოდა გოდვინთა გავლენიან საგვარეულოს. იყო უესექსის გავლენიანი მმართველი. ცნობილია, რომ მისი და ედითი, ცოლად  ჰყავდა მეფე ედუარდ აღმსარებელს. იყო ნიჭიერი სარდალი, 1063 წელს სასტიკად დაამარცხა უელსის მეფე გრუფიდი და ელგაფ მერსიელი. ტახტზე ასვლის შემდეგ, 1066 წლის 25 სექტემბერს, სტემფორ ბრიჯთან სასტიკად დაამარცხა ნორვეგიელები. ამ ბრძოლაში დაიღუპა ნორვეგიის უკანასკნელი ვიკინგი მეფე ჰარალდ ჰარდრადა. ჰაროლდი 1066 წლის 14 ოქტომბერს ინგლისში შემოჭრილმა ნორმანებმა ჩამოაგდეს. მათ გაიმარჯვეს ჰასტინგსის ბრძოლაში, სადაც თვით მეფე ჰაროლდი დაეცა.

## ლიტერატურა 
* 
* 
* 
* 

## რესურსები ინტერნეტში 
*In the footsteps of King Harold
*BBC Historic Figures: Harold II (Godwineson) (c.1020&nbsp;– 1066)

კატეგორია:ინგლისის მეფეები
კატეგორია:ვიკინგები
კატეგორია:დაბადებული 1022
კატეგორია:გარდაცვლილი 14 ოქტომბერი
კატეგორია:გარდაცვლილი 1066
კატეგორია:ბრძოლის ველზე დაღუპული მონარქები
მთიანი ყარაბაღის რესპუბლიკა

**მთიანი ყარაბაღის რესპუბლიკა** () ან **არცახის რესპუბლიკა** () — დე ფაქტო დამოუკიდებელი, თვითგამოცხადებული რესპუბლიკა ამიერკავკასიაში 1991–2023 წლებში, აზერბაიჯანის საერთაშორისოდ აღიარებულ ტერიტორიაზე. 

1923 წლის 7 ივლისს მთიანი ყარაბაღის ტერიტორია გამოიყო მთიანი ყარაბაღის ავტონომიურ ოლქად აზერბაიჯანის სსრ-ის შემადგენლობაში.

1991–1994 წლების შეიარაღებული კონფლიქტის შემდეგ, სადაც ერთმანეთს ებრძოდნენ ერთი მხრივ სეპარატისტული მთიანი ყარაბაღის რესპუბლიკა და სომხეთი, ხოლო მეორე მხრივ აზერბაიჯანი, მთიანი ყარაბაღის რესპუბლიკის კონტროლის ქვეშ ოლქის ტერიტორიის გარდა აღმოჩნდა ქალბაჯარის, ლაჩინის, გუბადლის, ზანგილანის, ჯაბრაილის რაიონები, ასევე აღდამისა და ფუზულის რაიონების ნაწილები, თუმცა აზერბაიჯანმა კონტროლი აღადგინა ყოფილი ოლქის მარტაკერტისა და მარტუნის რაიონების ნაწილზე, ასევე შაუმიანის რაიონზე.

2020 წლის 27 სექტემბერს დაიწყო ახალი ფართომასშტაბიანი ომი, რომელიც 44 დღეს გაგრძელდა. ამჯერად აზერბაიჯანმა შეძლო წარმატების მიღწევა. საბრძოლო მოქმედებების შედეგად აზერბაიჯანმა კონტროლი აღადგინა ვრცელ ტერიტორიაზე, მ.შ. ქალაქ შუშაზე. სომხეთის პრემიერ-მინისტრის და რუსეთისა და აზერბაიჯანის პრეზიდენტების მიერ ხელმოწერილი ცეცხლის შეწყვეტის სამმხრივი შეთანხმებით (9 ნოემბერი), შეჩერდა საბრძოლო მოქმედებები; აზერბაიჯანმა სამხედრო მოქმედებებით დაკავებული ტერიტორიების გარდა კონტროლი აღადგინა იმ რაიონებზეც, რომელიც კონფლიქტამდე არ შედიოდა მთიანი ყარაბაღის ავტონომიურ ოლქში; სეპარატისტული რესპუბლიკის დარჩენილ ტერიტორიაზე და ლაჩინის დერეფანში, რომელიც ერთმანეთთან აკავშირებდა სომხეთსა და მთიანი ყარაბაღის რესპუბლიკას, ამოქმედდა რუსული მშვიდობისმყოფელთა მისია. ამის მიუხედავად, 2022 წლის დეკემბრიდან რეგიონი აზერბაიჯანის მხრიდან ბლოკადაში იყო მოქცეული.

2023 წლის 19 სექტემბერს აზერბაიჯანის შეიარაღებული ძალების ერთდღიანი შეტევის შემდეგ, სეპარატისტულმა მთავრობამ დანებება გამოაცხადა და დათანხმდა განიარაღებასა და აზერბაიჯანის მთავრობასთან მოლაპარაკებების დაწყებას რეგიონის რეინტეგრაციის შესახებ. 2023 წლის 28 სექტემბერს მთიანი ყარაბაღის რესპუბლიკის პრეზიდენტმა სამველ შაჰრამანიანმა ხელი მოაწერა განკარგულებას, რის მიხედვითაც 2024 წლის 1 იანვრიდან უქმდება ყველა სამთავრობო დაწესებულება, მთიანი ყარაბაღის რესპუბლიკა კი წყვეტს თავის არსებობას. 2023 წლის ოქტომბრის მდგომარეობით, თითქმის მთელმა სომხურმა მოსახლეობამ დატოვა მთიანი ყარაბაღი და სომხეთში გადავიდა.

## ისტორია 
## სქოლიო 
## შენიშვნა
კატეგორია:აზიის ისტორიული სახელმწიფოები
კატეგორია:მთიანი ყარაბაღი
კატეგორია:სომხეთ-აზერბაიჯანის ურთიერთობები
ტონი ბენქსი

**ენტონი ჯორჯ ტონი ბენქსი** (დ. 1950 წლის 27 მარტს) — ინგლისელი მუსიკოსი და მულტი-ინსტრუმენტალისტი. იგი ყველაზე მეტად ცნობილია, როგორც ჯგუფ ჯენესისის კლავიშისტი. როგორც ამ ჯგუფის მუსიკოსი, იგი წარმოადგენს პიონერს სინთეზატორების გამოყენებაში. ბენქსი ცნობილი გახდა Yamaha CP-70-ს და ორგანის Hammond T-102 გამოყენებითაც. ჯენესისის ისტორიის მანძილზე ტონი წარმოადგენდა მის ერთ-ერთ ბირთვს და მაიკ რეზერფორდთან ერთადერთ ჯგუფის ნებისმიერი შემადგენლობის წევრს.

## სოლო დისკოგრაფია
;სტუდიური ალბომები

**A Curious Feeling* (1979)
**The Fugitive* (1983)
**Still* (1991)
**Seven: A Suite for Orchestra* (2004)
**Six Pieces for Orchestra* (2012)

;საუნდტრეკები
**The Wicked Lady* (1983)
**Soundtracks* (1986)

### Bankstatement
**Bankstatement* (1989)

### Strictly Inc
**Strictly Inc* (1995)

## სინგლები
* **1979**
**„For a While“
* **1983**
**„The Wicked Lady“
**„This is Love“
**„And the Wheels Keep Turning“
* **1985**
**„You Call This Victory“ (ჯიმ დაიმონდის მონაწილეობით)
***1986**
**„Shortcut to Somewhere“ (ფიშის მონაწილეობით)
* **1989**
**„Throwback“
**„I'll Be Waiting“
* **1991**
**„I Wanna Change the Score (ნიკ კერშოუს მონაწილეობით)
**„The Gift“ (ენდი ტეილორის მონაწილეობით)
* **1992**
**„Still It Takes Me By Surprise“ (ენდი ტეილორის მონაწილეობით)
* **1995**
**„Only Seventeen“
**„Walls of Sound“

## რესურსები ინტერნეტში
*ოფიციალური საიტი
*არაოფიციალური საიტი
* 

## სქოლიო
კატეგორია:დაბადებული 1950
კატეგორია:ინგლისელი როკ-მუსიკოსები
კატეგორია:ჯენესისის წევრები
კატეგორია:როკ-ენ-როლის დიდების დარბაზში შესული შემსრულებლები
კატეგორია:ცოცხალი ადამიანები
სკა

მინი|სკები
**სკა** —  ფუტკრის ხელოვნური საბინადრო. შედგება რამდენიმე ძირითადი ნაწილისაგან: კორპუსის, ფსკერის, სახურავის, საკუჭნაოსა და ჩარჩოებისაგან. სკაში ფიჭები ჩამაგრებულია ჩარჩოებზე, რომელთა ამოღება შეიძლება. სკა უნდა აკმაყოფილებდეს ფუტკრის ბიოლოგიურ მოთხოვნებს. მისი ნაწილები კარგად უნდა იყოს მორგებული ერთი მეორეზე, ბუდე დაცული იყოს ატმოსფერულ ნალექებისა და ფუტკრის მავნებლებისაგან. ჩარჩოიანი სკა 1814 წელს გამოიგონა უკრაინელმა მეფუტკრემ პეტრე პროკოპოვიჩმა. პრაქტიკაში დანერგილია რამდენიმე ტიპის სკა. ყველაზე პოპულარულია 12-ჩარჩოიანი საკუჭნაოიანი დადანბლატის სკაადგილმდებარეობის, ბუნებრივ-კლიმატტური პირობების, ღალიანობისა და ფუტკრის ჯიშის შესაბამისად, პრაქტიკაში იყენებენ როგორც 12-ჩარჩოიან დადანბლატის (ჩარჩოს ზომა 435×300 მმ), ისე მრავალკორპუსიან (ჩარჩოს ზომა 435×270 მმ) და 18-, 20- და 24 ჩარჩოიან (ჩარჩოს ზომა 435×300 მმ) წოლელა სკებს.

საქართველოში პირობებში უმთავრესად იყენებენ 12-ჩარჩოიან დადანბლატის სკებს. დასავლეთ საქართველოს აფხაზეთის ზონაში უპირატესობას ანიჭებენ 18-ჩარჩოიან წოლელა სკებს.

## ლიტერატურა
კატეგორია:მეფუტკრეობა
სკა (მრავალმნიშვნელოვანი)

**სკა** შეიძლება აღნიშნავდეს:

* სკა — საცხოვრებელი ფუტკრებისთვის
* სკა — მუსიკალური ჟანრი
სკა (მუსიკა)

**სკა** () — მუსიკალური ჟანრი, რომელიც გაჩნდა იამაიკაში 1950-იანი წლების ბოლოს. წარმოადგენს როკსტედისა და რეგის წინამორბედს. სკაში გაერთიანებულია კარიბული მენტოსა და კალიფსოს ელემენტები ამერიკულ ჯაზთან და რიტმ-ენდ-ბლუზთან ერთად. 1960-იანი წლების დასაწყისში სკა იყო იამაიკის დომინანტური მუსიკალური ჟანრი.

## რესურსები ინტერნეტში 
* სკას მესამე ტალღის შესახებ

კატეგორია:სკა
კატეგორია:იამაიკური მუსიკა
კბილანასებრნი

მინი|250პქ|*Anarhichas lupus*
**კბილანასებრნი** () — ზღვის თევზების ოჯახი ქორჭილასნაირთა რიგისა. აქვთ წვრილი ქერცლით დაფარული წაგრძელებული სხეული, მაგარი საკვების დასაქუცმაცებლად მომარჯვებული კბილები. ბინადრობენ ოატლანტისა და წყნარი ოკეანეების ჩრდილოეთ ნაწილში. კბილანასებრნი აერთიანებენ 2 გვარს: Anarhichthys-ს, რომელიც შეიცავს ერთ სახეობას — გველთევზასებრ კბილანას (Anarhichthys ocellatus), და  Anarhychas-ს, რომელიც აერთიანებს 4 სახეობა: შორეულაღმოსავლურ კბილანას (Anarhychas orientalis), ლურჯ კბილანას (Anarhychas denticulatus), ხალებიან ან ჭრელ კბილანას (Anarhychas minor) და ჩვეულებრივ ანუ ზოლებიან კბილანას (Anarhychas lupus). კბილანასებრნი რეწვის ობიექტია. ხორცს საკვებად იყენებენ, ტყავისაგან ამზადებენ ხელჩანთებსა და სხვა ნაკეთობებს. 

## ლიტერატურა
## რესურსები ინტერნეტში
კატეგორია:ქორჭილასნაირნი
კბილებიანი ფრინველები

**კბილებიანი ფრინველები** () — ცარცული პერიოდის ამომწყდარი ფრინველების ქვეკლასი. ჰქონდათ კბილები (აქედან მოდის სახელწოდება). ზოგი მეცნიერი კბილებიან ფრინველებს აერთიანებს  (ახალ ანუ თანამედროვე ფრინველების) ქვეკლასში. კბილებიან  ფრინველებს ეკუთვნის 2 რიგი: ჰერპერორნისები და იქთიორნისები.

## ლიტერატურა
კატეგორია:გადაშენებული ფრინველები
ფაბერჟეს კვერცხები

მინი|250პქ|კვერცხი „ლილიების თაიგული“
**ფაბერჟეს კვერცხები** — საიუველირო ნაწარმის განთქმული სერია შესრულებული კარლ ფაბერჟეს ფირმის მიერ. სერია იქმნებოდა 1885-1917 წლებში რუსეთის იმპერატორის ოჯახისა და კერძო მყიდველთათვის. სულ ცნობილია 69 კვერცხის შექმნის ისტორია, რომელთაგან 54 საიმპერატორო იყო, კეძოდ ალექსანდრე III-ისა და ნიკოლოზ II-ისთვის. მათგან 52 სააღდგომო კვერცხის სახით იყო შექმნილი. შვიდი კვერცხი კელხების ოჯახისთვის შეიქმნა მოსკოვში.

კვერცხები ძვირფასი ლითონისგან მზადდებოდა ან მყარი ქვებისგან, რომლებზეც მინანქრისა და ძვირფასი ქვების ორნამენტები იყო დატანებული. ტერმინი „ფაბერჟეს კვერცხი“ დროთა განმავლობაში ფუფუნების სინონიმი გახდა, ხოლო თავად კვერცხები ამჟამად საიუველირო ხელოვნების შედევრებად არის მიჩნეული.

## რესურსები ინტერნეტში
*
კატეგორია:დეკორატიული ხელოვნება
გერმანიის ფედერაციული რესპუბლიკა (მრავალმნიშვნელოვანი)

**გერმანიის ფედერაციული რესპუბლიკა** შეიძლება აღნიშნავდეს:

* გერმანიის ფედერაციული რესპუბლიკა — ევროპის ერთ-ერთი სახელმწიფო
* გერმანიის ფედერაციული რესპუბლიკა — 1949–1990 წლებში არსებული ევროპის ერთ-ერთი სახელმწიფო
კბილთეთრა

** კბილთეთრა** () — ძუძუმწოვრების გვარი ბიგასებრთა ოჯახისა. მათი სხეულის სიგრძეა 4-10 სმ. გავრცელებული არიან უმთავრესად აფრიკაში, აგრეთვე ევროპასა და აზიაში. საქართველოში კბილთეთრას 5 სახეობაა, რომლებიც ბინადრობენ ტყეებში, ბუჩქნარებში, ბაღებში, მთის ხევებსა და ხრემებში, ზოგჯერ ადამიანის სამოსახლოს მახლობლად. გავრცელებული არიან ზღვის დონიდან 2200 მ-მდე. იკვებებიან მწერებით, მათი მატლებით, მოლუსკებით, რითაც მნიშვნელოვანი სარგებლობა მოაქვთ.

## ლიტერატურა 
კატეგორია:ბიგასებრნი
კბილიანი ვეშაპები

**კბილიანი ვეშაპები** () — ძუძუმწოვრების ქვერიგი ვეშაპების რიგისა. მათი სხეულის სიგრძე 1,2-20 მ აღწევს. აქვს 1-240 -მდე კბილი, ერთი ნესტო, რომელიც თხემზე იხსნება. მათი ორიენტაციის ძირითადი ხერხია ექოლოკაცია. გავრცელებული არიან ყველა ოკეანესა და ზღვაში. ზოგი დიდ მდინარეებშიც ბინადრობს. ქვერიგში 4 ოჯახია: კაშალოტისებრნი, მდინარის დელფინისებრნი, დინგნისკარტა ვეშაპები და დელფინისებრნი. იკვებებიან თევზით, თავფეხიანი მოლუსკებით, კიბოსნაირებით. იყენებენ მათ ცხიმს, ხორცს, სპერმაცეტს. ზოგი სახეობის რაოდენობა ძალზე შემცირებულია. ზოგი დაცულია საერთაშორისო კანონით.

## ლიტერატურა 
*
გურამ ლორთქიფანიძე

**გურამ ლორთქიფანიძე** (დ. 6 მაისი, 1930, თბილისი, საქართველოს სსრ, სსრკ — გ. 6 იანვარი, 2008) — ქართველი მსახიობი. საქართველოს სსრ-ის დამსახურებული არტისტი (1980).

## ბიოგრაფია
1955 წელს დაამთავრა თბილისის სახელმწიფო უნივერსიტეტის ჟურნალისტიკის ფაკულტეტი. 1969 წელს კი საკავშირო კინემატოგრაფიის ინსტიტუტის სცენარისტისა და რეჟისორის ორწლიანი კურსები.  1949–1972 წლებში მუშაობდა კინოსტუდია  „ქართულ ფილმში“ მსახიობად, რეჟისორის თანაშემწედ; 1972–1980 წლებში საქართველოს ტელევიზიაში რეჟისორად; 1981 წლიდან კინოსტუდია  „ქართული ფილმის“  რეჟისორია. გადაღებულია მრავალ ფილმში საქართველოსა და საზღვარგარეთ. დიდი პოპულარობა მოუტანა აგულის როლმა ( „არაჩვეულებრივი გამოფენა“,  რეჟ. ელდარ შენგელაია, 1968). გურამ ლორთქიფანიძე 2008 წლის 6 იანვარს გულის შეტევით გარდაიცვალა.

## ფილმოგრაფია 
*1968: „არაჩვეულებრივი გამოფენა“  (აგული) რეჟ. ელდარ შენგელაია
*1971: „მე, გამომძიებელი“ (ოთარ აბულაძე) რეჟ. გიორგი კალატოზიშვილი
*1975: „არ დაიჯერო, რომ აღარა ვარ“ (ავთო) რეჟ. ყარამან (გუგული) მგელაძე
*1975: „პირველი მერცხალი“ (ბეჟანი) რეჟ. ნანა მჭედლიძე
*1976: „გასეირნება თბილისში (ნამდვილი თბილისელი და სხვები)“  (გერასიმე)  რეჟ. ნანა მჭედლიძე
*1977: „რაჭა ჩემო სიყვარულო“ (ვანო) რეჟისორები თემურ ფალავანდიშვილი, იოზეფ მედვედი
*1977: „სინემა“ (ამბერკი)  რეჟ. ლიანა ელიავა
*1980: „წერილები ბამიდან“  რეჟ.  თემურ ფალავანდიშვილი
*1982: „არაჩვეულებრივი რეისი“ (ამბერკი) რეჟ. ბიძინა ჩხეიძე
*1983: „ცისფერი მთები ანუ დაუჯერებელი ამბავი“  (თენგიზი) რეჟ. ელდარ შენგელაია
*1984: „სკაპენის ოინები“ (სილვესტერი) რეჟისორები გიორგი კალატოზიშვილი, მიხეილ კალატოზიშვილი (უმცროსი)
*1986: „ზღვის მაშვრალნი“ (ტანგრეი) რეჟისორები ედმონდ სეშანი, გურამ (გიზო) გაბესკირია
*1987: „ხარება და გოგია“ (ფოტოგრაფი) რეჟ. გიორგი შენგელაია
*1988: „გრაციოზო“  რეჟ. არმაზ ბურნაძე
* 1989: „მაისის თოვლი“ რეჟ. ზურაბ ინაშვილი
*1990: „ოჰ, ეს საშინელი, საშინელი ტელევიზორი“ (ბენო) რეჟ.  თემურ ფალავანდიშვილი
*1993: „ლეონარდო“ (ტატო) რეჟ.  დავით ნაცვლიშვილი 
*1996: „მორევი“ რეჟ.  რამაზ გიორგობიანი 
*1998: „ჩემი ძვირფასი, სანატრელი ბაბუ“ (ლავრენტი)  რეჟ. პავლე ჩარკვიანი

## ჯილდოები, პრემიები და პრიზები
*1980: საქართველოს სსრ-ის დამსახურებული არტისტი
*1999: თბილისის საპატიო მოქალაქე
*2000: ღირსების ორდენი

## რესურსები ინტერნეტში
*
*

## სქოლიო 
კატეგორია:დაბადებული 6 მაისი
კატეგორია:დაბადებული 1930
კატეგორია:გარდაცვლილი 6 იანვარი
კატეგორია:გარდაცვლილი 2008
კატეგორია:ქართველი მსახიობები
კატეგორია:საქართველოს სსრ-ის დამსახურებული არტისტები
კატეგორია:თბილისის საპატიო მოქალაქეები (1999)
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:საქართველოს ღირსების ორდენის კავალრები
კატეგორია:თბილისში დაბადებულები
კატეგორია:მსახიობები ანბანის მიხედვით
One More Night

**One More Night** — ინგლისელი მომღერალ და სიმღერების ავტორ ფილ კოლინზის ლირიკული პოპ ბალადა, რომელიც შეტანილია ალბომში No Jacket Required. ეს სიმღერა ძალიან ჰგავს სიმღერას This Must Be Love, თუმცა ბევრი მას უფრო რომანტიკულად თვლის. მუსიკალურ ვიდეოში კოლინზი უკრავს ნახევრადჩაბნელებულ ბარში - იგივე ტიპის ვიდეო გადაღებულია ჯენესისის სიმღერისათვის Hold on My Heart.

## სიმღერები
### 7": Virgin / VS755 (ინგლისი) 
# One More Night [შემოკლებული] (4:25)
# I Like the Way

### 7": Atlantic / 7-89588 (აშშ) 
# One More Night [edit] (4:25)
# The Man with the Horn

### 12": Virgin / VS755-12 (ინგლისი) 
# One More Night [ვრცელი მიქსი] (6:24)
# I Like the Way

### CD: WEA International / WPCR 2064 (იაპონია) 
# One More Night
# I Like the Way

კატეგორია:1985 წლის სინგლები
კატეგორია:ფილ კოლინზის სიმღერები
მარია მონტესორი

thumb|200px|მარია მონტესორი
**მარია მონტესორი** (Maria Montessori; დ. 31 აგვისტო, 1870, კიარავალე, იტალია — გ. 6 მაისი, 1952, ნორდვეიკ-ან-ზე, ნიდერლანდები) — იტალიელი პედაგოგი, მეცნიერი, ფილოსოფოსი, ჰუმანისტი, ფემინისტი და ღრმად მორწმუნე კათოლიკე. ყველაზე უკეთ ცნობილია ბავშვთა დაბადებიდან სიყმაწვილემდე აღზრდის განსაკუთრებული მეთოდითა და ფილოსოფიით. მისი განათლების მეთოდი ამჟამად მრავალ საზოგადო თუ კერძო სკოლაში გამოიყენება მთელ მსოფლიოში.

დაიბადა კიარავალეში (ცენტრალური იტალია, ანკონის პროვინცია). 1896 წელს დაამთავრა რომის უნივერსიტეტი. მონტესორი პირველი ქალი იყო იტალიის ისტორიაში, რომელმაც მედიცინის კურსი დაამთავრა და ერთ-ერთი პირველი ქალი იყო, რომელიც მეცნიერებათა დოქტორის ხარისხს ატარებდა.

## ლიტერატურა
კატეგორია:იტალიელი პედაგოგები
კატეგორია:დაბადებული  31 აგვისტო
კატეგორია:დაბადებული 1870
კატეგორია:გარდაცვლილი 6 მაისი
კატეგორია:გარდაცვლილი 1952
კბილნაპრალასებრნი

**კბილნაპრალასებრნი** (Solenodontidae) — ძუძუმწოვრების ოჯახი მწერიჭამიების რიგისა. მათი სხეულის სიგრძე 30-35 სმ. დაფარულია უხეში ბალნით. აქვთ ვიწრო, ხორთუმისებური და წვრილი დინგი. გავრცელებული არიან დიდი ანტილის კულნძულებზე. ოჯახში 1 გვარია — კბილნაპრალა (Solenodon), რომელიც 2 სახეობას მოიცავს: ჰაიტურ კბილნაპრალას (Solenodon paradoxus) დაკუბურ კბილნაპრალას (Atopogale cubana). კბილნაპრალასებრნი ცხოვრობენ ტყეში. აქტიური არიან ღამით. იკვებებიან მწერებით, ჭიებით, მოლუსკებით, ბაყაყებით, ხვლიკებით.

## ლიტერატურა
კატეგორია:მწერიჭამიები
ექსპრესიონისტული არქიტექტურა

[thumb|200px|"აინშტაინის კოშკი", [ერიკ მენდელსონის მიერ.]]
**ექსპრესიონისტული არქიტექტურა** იყო არქიტექტურული მიმდინარეობა, რომელიც ჩრდილოეთ ევროპაში განვითარდა XX საუკუნის პირველ ათწლეულში სახვით და საშემსრულებლო ხელოვნებაში ექსპრესიონიზმის პარალელურად.

ტერმინი "ექსპრესიონისტული არქიტექტურა" თავდაპირველად აღწერდა გერმანელ, ჰოლანდიელ, ავსტრიელ, ჩეხ და დანიელ ავანგარიდისტ აქტივისტებს 1910-დან 1924 წლამდე. შემდეგში ამ ტერმინის გადახედვა მოხდა და ის უფრო ადრეულ პერიოდზეც გავრცელდა - 1905 წლიდან, და უკვე მთელ ევროპას მოიცავდა. ამჟამად ეს ტერმინი კიდევ უფრო ვრცელი მნიშვნელობისაა და მოიცავს ნებისმიერი დროისა და ადგილის არქიტექტურას, რომელშიც ამ ორიგინალური მიმდინარეობის ზოგიერთი თვისება აისახა, როგორიცაა: გრეხილობა, ფრაგმენტულობა ან მწვავე და ზედმეტად ხაზგასმული ემოციის აღწერა.

კატეგორია:არქიტექტურული მიმდინარეობები
კატეგორია:ექსპრესიონიზმი
კატეგორია:მოდერნიზმი
გროსმარქტჰალე

thumb|350px|გროსმარკტჰალე 2007 წელს.
**გროსმარქტჰალე** ( „საბითუმი ბაზარი“) — მდებარეობს მაინის ფრანკფურტის ოსტენდში და ქალაქის მთავარ საბითუმო სავაჭრო ცენტრს წარმოადგენდა, განსაკუთრებით ხილისა და ბოსტნეულისთვის. ბაზარი 2004 წლის 4 ივნისს დაიხურა. შენობა ექსრესიონისტული არქიტექტურის ერთ-ერთ მნიშვნელოვან ნიმუშს წარმოადგენს.

ეს მასიური კონსტრუქცია მდ. მაინის მარჯვენა სანაპიროზე, ფრანკფურტის აღმოსავლეთის პორტთან, მარტინ ელზაესერის პროექტით აშენდა და 1928 წლის 25 ოქტომბერს გაიხსნა. 220 მ სიგრძის, 50 მ სიგანისა და 17-23 მ სიმაღლის შენობით, ის ქალაქის უდიდესი არქიტექტურული ნაგებობა იყო იმ დროისთვის. შენობაში 13.000 კვ. მ. ფართი იყო 130 დახლისთვის, რომელთა უმეტესობა საბითუმო მყიდველებს ემსახურებოდა. 1941 წლის ოქტომბრიდან ნაციონალ-სოციალისტები გროსმარკტჰალეს თავშეყრის ადგილად იყენებდნენ ებრაელთა ფრანკფურტიდან შემდგომი დეპორტაციისთვის.

გროსმარქტჰალეს ადგილობრივი ხალხი „გემიზკერშს“ (Gemieskersch) უწოდებენ, რაც ადგილობრივი დიალექტით „ბოსტნეულის ეკლესიას“ ნიშნავს. 2004 წელს ბაზარი ფრანკფურტის გარეუბანში გადაიტანეს, ხოლო ამ შენობაში ევროპის ცენტრალური ბანკი დაიდებს ბინას.

## ლიტერატურა
* Gustav Lampmann: Die Großmarkthalle in Frankfurt a. Main. Architekt Baudirektor Professor Elsaesser. In: Zeitschrift für Bauwesen, 78. Jahrgang 1928, Heft 11 (November 1928), S. 257–272 (Digitalisat der Zentral- und Landesbibliothek Berlin).
* Kaumanns: Der ingenieurtechnische Aufbau der Großmarkthalle in Frankfurt a.M. In: Zeitschrift für Bauwesen, 78. Jahrgang 1928, Heft 11 (November 1928), S. 273–280 (Digitalisat der Zentral- und Landesbibliothek Berlin).
* Günter Günschel: Große Konstrukteure 1 Freyssinet, Maillart, Dischinger, Finsterwalder. Ullstein, Berlin 1966.
* Walter Bachmann: Frankfurter Großmarkthalle. JW-Verlag, Frankfurt 2001, ISBN 3-934354-02-5.
* Wolf-Christian Setzepfandt: Architekturführer Frankfurt am Main/Architectural Guide. 3. Auflage. Dietrich Reimer Verlag, Berlin 2002, ISBN 3-496-01236-6, S. 44 (deutsch, englisch).
* Stadtplanungsamt Frankfurt am Main (Hrsg.): ZwischenZeit. Momentaufnahmen der Frankfurter Großmarkthalle. Frankfurt am Main 2008.
* Walter Vorjohann (Fotografien), Eva Schestag (Texte): Ort der Abwesenheit – Die Frankfurter Großmarkthalle. Verlag Kleinheinrich, Frankfurt am Main 2010, ISBN 978-3-930754-58-8.
* Europäische Zentralbank (Hrsg.): Informationen zum Neubau der Europäischen Zentralbank in Frankfurt am Main – Die Grossmarkthalle – Architektur, Entstehung und Sanierung. Frankfurt am Main 2010, ISBN 978-92-899-0614-2, S. 13.

## რესურსები ინტერნეტში
* Großmarkthalle Frankfurt am Main 
* გროსმარტჰალე გერმანიის ეროვნული ბიბლიოთეკის კატალოგში

კატეგორია:მაინის ფრანკფურტი
კატეგორია:ექსპრესიონისტული არქიტექტურა
პრერის სკოლა

[მინი|300პქ|კასკადური სახლი, პენსილვანია, [ფრენკ ლოიდ რაიტი.]]
მინი|300პქ|ჰაროლდ ბრედლის სახლი, უაიომინგი, ლუი სულივანი.
მინი|300პქ|ვუდბერის საგრაფოს სასამართლოს შენობა, აიოვა, უილიამ სტილი.
**პრერის სკოლა** (ინგლ. Prairie School)  — გვიანი XIX და ადრეული XX საუკუნეების არქიტექტურული სტილი, დამახასიათებელი აშშ-ის შუადასავლეთისთვის.

ამ მიმდინარეობის არქიტექტორთა ნამუშევრებისთვის დამახასიათებელია ჰორიზონტალური ხაზები, ბრტყელი ან მახვილკუთხა გადახურვები, ჰორიზონტულად მიჯრილი ფანჯრები, ინტეგრაცია ლანდშაფტთან, მყარი კონსტრუქცია, მკაცრი ორნამენტები. ჰორიზონტული ხაზები მათი აზრით ადგილობრივი ბრტყელი ლანდშაფტისთვის ბუნებრივი იყო.

ტერმინით "პრერის სკოლა" ამ მიმდინარეობის არქიტექტორები საკუთარ ნამუშევრებს არ აღწერდნენ; ეს ტერმინი პირველად ალენ ბრუკსმა გამოიყენა, ერთ-ერთი პირველი არქიტექტურის ისტორიკოსი, რომელმაც საფუძვლიანად გამოიკვლია ამ არქიტექტორთა შრომები.

## არქიტექტორები
მიმდინარეობა მეტწილად დაკავშირებულია ჩიკაგოს გარშემო მცხოვრებ არქიტექტორთა თაობასთან, რომლებსაც წვრთნა ან გავლენა ლუი სულივენისგან ჰქონდათ მიღებული, თუმცა თავად სულივენს იგი არ მოიცავს. ამ სახელთა შორის არიან:

*ბარი ბირნი
*ალფრედ კალდუელი
*მარიონ მაჰონი გრიფინი
*უოლტერ ბარლი გრიფინი
*ჯორჯ ფრანტ ელმსლი
*ჯორჯ ვაშინგტონ მაიერი
*ფილიპ მაიერი
*დუაიტ ჰილდ პერკინსი
*უილიამ გრეი პურსელი
*კლოდ ენდ სტარკი
*უილიამ ლაბერტ სტილი
*ჯონ ვან ბერგენი
*ფრენკ ლოიდ რაიტი
*ფრენსის სულივენი
*ენდრიუ უილატსენი

## პრერის სტილის სახლები
პრერის სტილის (ღია დაგეგმვა, ჰორიზონტალურობა, ბუნებრივი მასალა), რომელიც ამერიკული არტს ენდ კრაფტს მიმდინარეობის ნაწილი იყო, ფუძემდებლად ფრენკ ლოიდ რაიტი ითვლება, და ის იმ დროს დომინირებული კლასიკური აღორძინების სტილის (ბერძნული ფორმები შიგადაშიგ რომაული ელემენტების ჩართვით) ალტერნატივა უნდა გამხდარიყო. მასზე ასევე გავლენა იქონიეს იდეალისტმა რომანტიკოსებმა (უკეთესი სახლები უკეთეს ხალხს შექმნის) და მოდერნისტულმა მიმდინარეობამ. პრერის სკოლის სტილის ჩამოყალიბებაზე განსაკუთრებული წვლილი მიუძღვით მინიმალისტებს (ნაკლები მეტია) და ბაუჰაუზს (ფორმა მოჰყვება ფუნქციას), რომელიც დე სტეილის (ცხრილის მსგავსი დიზაინი) და კონსტრუქტივიზმის (რომელიც უპირატესობას თვით კონსტრუქციას და სამშენებლო მასალებს ანიჭებს) ნარევი იყო.

ფრენკ ლოიდ რაიტის პროექტის დარვინ დ. მარტინის სახლი, ბუფალო, ნიუ-იორკი, პრერის სტილის სახლის განთქმული ნიმუშია.

## რესურსები ინტერნეტში
* მინეაპოლისის ხელოვნების ინსტიტუტი - პრერის სკოლის კოლექცია 
* პრერის სკოლის მეგზური
* პრერის სტილი -- პრერის არქიტექტურის ონლაინ მუზეუმი
* ფოტო არქივი
* Organica.Org

კატეგორია:აშშ-ის არქიტექტურა
კატეგორია:არქიტექტურული მიმდინარეობები
სერაპიონ საბაშვილი

**სერაპიონ სოგრატის ძე საბაშვილი** — XV-XVI საუკუნეებში მოღვაწე ქართველი პოეტი „შაჰნამეს“ ძირითადი ნაწილის „როსტომიანის“ გამლექსავი. მასზე ცნობები დაცულია როგორც თვით „შაჰნამეს“ ქართულ ვერსიებში, ისე ფეშანგის „შაჰნავაზიანსა“ და ქაიხოსრო ჩოლოყაშვილის „ომანიანში“.  წარმოშობით გრემისხევის (მთიულეთი) ბერი ყოფილა, იხსენიება კედელაურადაც. ცხოვრობდა და მოღვაწეობდა მეფე კონსტანტინე II-ისა (1478—1505) და მისი ძის ბაგრატ მუხრანბატონის (1512—1539) კარზე. უკვე ხანშიშესულს დაუწყია „როსტომიანის“ ლექსად გაწყობა.  

## ლიტერატურა
კატეგორია:ქართველი პოეტები
სერაპიონ
კედარი

**კედარი** () — მარადმწვანე წიწვოვან მცენარეთა გვარი ფიჭვისებრთა ოჯახისა. ერთსახლიანი მაღალი პირამიდული ან გაშლილვარჯოანი ხეებია. 

გვარი მოიცავს 4 სახეობას, რომელთაგან 3 (ლიბანური, ატლასური და მოკლეწიწვა კედარი) გავრცელებულია ხმელთაშუაზღვისპირეთის ოლქის აღმოსავლეთ და სამხრეთ ნაწილში, ერთი (ჰიმალაიური კედარი) — ჰიმალაის დასავლეთ ნაწილში. აგრეთვე ყირიმში, კავკასიასა და შუა აზიის სამხრეთ ნაწილში, სადაც კულტივირებულია 3 სახეობა: ლიბანური, ატლასური და ჰიმალაიური კედარი. საქართველოში ყველაზე ფართოდ არის მოშენებული ჰიმალაიური კედარი (), რომლის სიმაღლეა 50-60 მ, სისქე — 3,5 მ. აქვს 7-10 სმ სიგრძის გირჩა და სხვა სახეობებბთან შედარებით უფრო გრძელი (25-50 მმ) მომწვანო-ლეგა წიწვი. გავრცელებულია ავღანეთის, ბელუჯისტანის და ჩრდილო-დასავლეთ ჰიმალაის მთებში ზღვის დონიდან 1000-3600 მ-მდე.

საქართველოში შემოიტანეს XIX საუკუნის II ნახევარში. მიუხედავად იმისა, რომ ტენის მოყვარული ხეა, მეტ-ნაკლებად გვალვა- და ყინვაგამძლეც გამოდგა თბილისსა და მის მიდამოებში. საქართველოში კარგად ხარობს ზღვის დონიდან 1200 მ-მდე. საკმაოდ სრაფმხარდია. სამშობლოში ცოცხლობს 1000 წლამდე. თბილისის ბოტანიკურ ბაღში ყვავის ნოემბერ-დეკემბერში, სხვა კედარებზე 1 თვით გვიან და მათთან ჰიბრიდებს არ იძლევა. 

დეკორატიულია და სოლიტერებად და სახეივნო ჯიშად იყენებენ. აქვს მაგარი, მკვრივი და გამძლე მერქანი, რომელსაც იყენებენ სამშენებლო და საავეჯო მასალად, გემთმშენებლობაში. ლიბანური კედარი () და ატლასური კედარი () დიდად არ განირჩევა ჰიმალაიური კედრისგან და ისევე იყენებენ. მოკლეწიწვა კედარი () კი ტანდაბალი (12 მ-მდე სიმაღლის) ხეა, ჩვენში არ გვხვდება.

## იხილეთ აგრეთვე
*სამეფო კედრების ტყე

## ლიტერატურა